ΓΡΑΠΤΗ ΕΡΩΤΗΣΗ E-1916/00

υποβολή: Guido Podest (PPE-DE) προς την Επιτροπή

(16 Ιουνίου 2000)

Θέμα: Πόλεμος στην Αιθιοπία και την Ερυθραία

Η κρίσιμη κατάσταση στην Αιθιοπία, με την οποία έχει ασχοληθεί τους τελευταίους μήνες η Επιτροπή Ανάπτυξης και Ανθρωπιστικής Βοήθειας στην προσπάθειά της να αντιμετωπίσει την επικίνδυνη έλλειψη τροφίμων, επιδεινώθηκε πρόσφατα με την ένταση της σύγκρουσης μεταξύ Αιθιοπίας και Ερυθραίας.

Το Συμβούλιο Ασφαλείας των Ηνωμένων Εθνών, στην προσπάθεια να εξεύρει τρόπο μεσολάβησης, ενέκρινε το ψήφισμα με το οποίο τα δύο έθνη χαρακτηρίζονται εξίσουπεύθυνα για τον πόλεμο, χωρίς να λαμβάνεται δηλαδήπόψη οφιστάμενος διαφορετικός βαθμός εμπλοκής μεταξύ επιτιθέμενου και θύματος, και συγκεκριμένα, μεταξύ Αιθιοπίας και Ερυθραίας.

Μπορεί να αναφέρει η Επιτροπή ποια είναι η θέση της Ευρωπαϊκής Ένωσης και ποιες πρωτοβουλίες σκοπεύει να εγκρίνει:

1. όσον αφορά την αναζήτηση ειρηνικής λύσης στη σύγκρουση που εξελίσσεται στο Κέρας της Αφρικής,

2. όσον αφορά τις δράσεις στις οποίες ο αντιπρόσωπος της Προεδρίας της Ευρωπαϊκής Ένωσης, αρμόδιος για τη σύγκρουση μεταξύ Αιθιοπίας και Ερυθραίας, σκοπεύει ναιοθετήσει για τη διευκόλυνση μιας άμεσης κατάπαυσης της σύγκρουσης,

3. όσον αφορά τις συγκεκριμένες δράσεις τις οποίες ο Αντιπρόσωπος της Προεδρίας της Ευρωπαϊκής Ένωσης, σε συνεννόηση με την Προεδρία του ΟΑΕ, προβλέπει να εφαρμοστούν άμεσα για την παροχή βοήθειας στον άμαχο πληθυσμό, θύμα της σύγκρουσης;

4. Μπορεί επίσης η Επιτροπή να αναφέρει ανπάρχουν σχέδια εκκένωσης των πολιτών της Ένωσης, συντονιζόμενα από τα διάφορα κράτη μέλη;

Απάντηση του κ. Nielson εξ ονόματος της Επιτροπής

(18 Ιουλίου 2000)

Αφότου άρχισε η διαμάχη μεταξύ της Αιθιοπίας και της Ερυθραίας τον Μάιο 1998, η Ένωση άσκησε κατ'επανάληψη πιέσεις και στις δύο χώρες για άμεση παύση των εχθροπραξιών σε όλα τα μέτωπα, για αποφυγή κάθε περαιτέρω χρήσης βίας και για συνεργασία με την Οργάνωση Αφρικανικής Ενότητας(OAU) ενόψει της διευθέτησης της διαφοράς μέσω ειρηνικών διαπραγματεύσεων.

Η Ένωση εξέφρασε, στις 14 Ιουνίου 2000, την ικανοποίησή της για την αποδοχή και από τα δύο μέρη της πρότασης για συμφωνία παύσης των εχθροπραξιών, που ετοίμασε η OAU σε συνεργασία με τον απεσταλμένο των Ηνωμένων Πολιτειών και τον ειδικό αντιπρόσωπο της Προεδρίας της Ένωσης, κ. Serri. Το Ευρωπαϊκό Συμβούλιο της 19ης και 20ης Ιουνίου 2000 χαιρέτισε τηνπογραφή της συμφωνίας παύσης των εχθροπραξιών στις 18 Ιουνίου 2000 στο Αλγέρι.

Η εν λόγω συμφωνία προβλέπει την ειρηνική διευθέτηση της διαφοράς, το σεβασμό των συνόρων που ίσχυαν κατά την ανεξαρτησία και καθορίζονται βάσει των σχετικών αποικιακών συμφωνιών και επιβεβαιώνει την αποδοχή και από τις δύο χώρες της συμφωνίας πλαισίου της OAU και της εφαρμογής της. Οι χώρες εξάλλου δεσμεύονται να παύσουν τις εχθροπραξίες αμέσως μετά τηνπογραφή του εγγράφου, την οποία θα ακολουθήσει και εγκατάσταση στη χώρα ειρηνευτικής αποστολής των Ηνωμένων Εθνώνπό την αιγίδα της OAU.

Από την έναρξη της σύγκρουσης τον Μάιο 1998, η Επιτροπή χρηματοδότησε μέσω της ECHO προγράμματα ανθρωπιστικής βοήθειας και στις δύο χώρεςπέρ των πληγέντων πληθυσμών συνολικού ύψους 15.7 εκατομμυρίων περίπου. Τομείς στους οποίους αναλήφθηκε δράση αποτελούν ηδροδότηση, οι αποχετεύσεις, τα συμπληρώματα διατροφής, η κατασκευή καταλυμάτων, τα είδη διατροφής και άλλα προϊόντα που δεν προορίζονται για διατροφή. Οι δραστηριότητες επικεντρώνονται στους μετακινηθέντες παρά τη θέλησή τους πληθυσμούς καθώς και στα θύματα εκτοπίσεων. Πρόκειται για ποσό 2 εκατομμυρίων που διέθεσε η Επιτροπή για την ανάληψη ταχείας δράσηςπέρ των πληθυσμών της Ερυθραίας πουποχρεώθηκαν σε φυγή από τα προελαύνοντα αιθιοπικά στρατεύματα. Μετά από την εξακρίβωση των πραγματικών αναγκών και τον καθορισμό των φορέων εκτέλεσης των προγραμμάτων, θα διατεθούν και άλλα ποσά, το ύψος των οποίων θα εξαρτηθεί από τιςπάρχουσες ανάγκες.

Η Επιτροπή είναι σε θέση να αναφέρει ότι και στις δύο χώρες συζητώνται και προετοιμάζονται σχέδια για την απομάκρυνση των πολιτών της Ένωσης. Δενπάρχει θέμα εμπιστευτικότητας δεδομένου ότι πρόκειται για πρακτικά θέματα και το περιεχόμενο των προγραμμάτων δεν κοινοποιείται. Τα εν λόγω προγράμματα απομάκρυνσης των πολιτών αναπροσαρμόζονται τακτικά λόγω μεταβολής της κατάστασης. Η Προεδρία, η Επιτροπή καθώς και τα κράτη μέλη έχουν πλήρη επίγνωση της ανάγκης για στενό συντονισμό όσον αφορά θέματα ασφάλειας των πολιτών της Ένωσης.